Fazaniniai

Gallidae

Fazaniniai (Phasianidae) – vištinių paukščių (Galliformes) būrio paukščių šeima.

Paplitimas 
Fazaniniai paukščiai daugiausiai paplitę Senąjame pasaulyje. Plačiai paplitę Europoje ir Azijoje – išskyrus tolimąją tundrą, šiaurinę taigą, Afrikos žemyne – išskyrus sausringiausias dykumas. Taip pat paplitę Australijos žemyno didesnėje rytinėje dalyje, o anksčiau jų gyventa ir Naujojoje Zelandijoje. Mažesnė genčių rūšių įvairovė gyvena Šiaurės Amerikos žemyne. Didžiausia fazaninių rūšių įvairovė paplitusi Pietryčių Azijoje ir Afrikoje.

Buveinės 
Gyvena įvairiausiuose biotopuose.

Išvaizda 
Nedideli, vidutinio dydžio ir dideli paukščiai. Mažiausia rūšis yra Synoicus chinensis, jos kūno ilgis 14 cm, sveria 45–70 g. Anksčiau stambiausia rūšimi buvo laikomi paprastieji povai (Pavo cristatus). Patinų kūno ilgis nuo snapo galo iki uodegos pagrindo siekia 100–115 cm, iki jos galo – 195–225 cm, svoris 4–6 kg. Patelės yra mažesnės – apie 95 cm ilgio ir sveria 2,75–4 kg. Prie fazaninių šeimos priskirus kalakutų (Meleagris) gentį, stambiausia fazaninių šeimos rūšis yra laukinis kalakutas (Meleagris gallopavo), kurio patinas sveria nuo 5 kg iki 11 kg ir yra 100–125 cm kūno ilgio, bet laukinių kalakutų patelės smulkesnės ir sveria nuo 2,5–5,4 kg, ir yra nuo 76 iki 95 cm kūno ilgio.

Fazaninių paukščių šnervės neapaugusios plunksnomis, bet iš viršaus pridengtos oda. Pastaibis neplunksnotas.

Naminiai paukščiai 
Iš keleto fazaninių paukščių rūšių kilo vienos plačiausiai pasaulyje auginami naminiai paukščiai – naminės vištos (Gallus gallus domesticus) ir naminiai kalakutai (Meleagris gallopavo domesticus).

Klasifikacija 

Šeimoje 3 pošeimiai, 54 gentys, kuriose išskiriama 185 rūšių:
 Pošeimis Rollulinae
 Xenoperdix Dinesen et al. 1994 – Tanzaninės kurapkos;
 Caloperdix Blyth 1861 – Rudosios kurapkos;
 Rollulus Bonnaterre 1791 – Kuoduotosios kurapkos;
 Melanoperdix Jerdon 1864 – Juodosios kurapkos;
 Arborophila Hodgson 1837 – Krūmyninės kurapkos;
 Pošeimis Phasianinae
 Triba: Lerwini Lerwa Hodgson 1837 – Snieginės kurapkos;
 Triba: Ithaginini
 Ithaginis Wagler 1832 – Raudonieji fazanai;
 Triba: Lophophorini Tragopan Cuvier 1829 – Satyrai;
 Tetraophasis Elliot 1871 – Monalai;
 Lophophorus Temminck 1813 – Trumpauodegiai fazanai;
 Triba: Pucrasiini
 Pucrasia Gray 1841 – Koklai;
 Triba: Meleagridini Meleagris Linnaeus 1758 – Kalakutai;
 Triba: Tetraonini – Tetervininiai
 Bonasa Stephens 1819 – Apykaklėtosios jerubės;
 Tetrastes Keyserling & Blasius 1840 – Jerubės;
 Centrocercus Swainson 1832 – Šalavijiniai tetervinai;
 Dendragapus Elliot 1864 – Tamsieji tetervinai;
 Tympanuchus Gloger 1841 – Preriniai tetervinai;
 Lagopus Brisson 1760 – Žvyrės;
 Falcipennis Elliot 1864 – Sibiriniai egliniai tetervinai;
 Canachites Stejneger, 1885 – Kanadiniai egliniai tetervinai;
 Tetrao Linnaeus 1758 – Kurtiniai;
 Lyrurus Swainson 1832 – Tetervinai;
 Triba: Rhizotherini Rhizothera Gray 1841 – Ilgasnapės kurapkos;
 Triba: Phasianini
 Perdix Brisson 1760 – Kurapkos;
 Syrmaticus Wagler 1832 – Raibieji fazanai;
 Chrysolophus Gray 1834 – Puošnieji fazanai;
 Phasianus Linnaeus 1758 – Tikrieji fazanai;
 Catreus Cabanis 1851 – Himalajiniai fazanai;
 Crossoptilon Hodgson 1838 – Ausytieji fazanai;
 Lophura Fleming 1822 – Vištiniai fazanai;
 Pošeimis Pavoninae
 Triba: Pavonini Rheinardia Maingonnat 1882 – Kuoduotieji argusai;
 Argusianus Rafinesque 1815 – Argusai;
 Afropavo Chapin 1936 – Konginiai povai;
 Pavo Linnaeus 1758 – Povai;
 Tropicoperdix Blyth 1859
 Triba: Polyplectronini
 Haematortyx Sharpe 1879 – Raudongalvės kurapkos;
 Galloperdix Blyth 1845 – Pentinuotosios kurapkos;
 Polyplectron Temminck 1807 – Poviniai fazanai;
 Triba: Gallini Bambusicola Gould 1863 – Bambukinės kurapkos;
 Gallus Brisson 1760 – Vištos;
 Peliperdix Bonaparte 1856
 Ortygornis Reichenbach, 1852
 Francolinus Stephens 1819 – Frankolinai;
 Campocolinus Crowe et al 2020
 Scleroptila Blyth 1852
 Triba: Coturnicini
 Tetraogallus Gray 1832 – Ularai;
 Ammoperdix Gould 1851 – Stepinės kurapkos;
 Synoicus Bosc 1792
 Margaroperdix Reichenbach 1853 – Madagaskarinės kurapkos;
 Coturnix Garsault 1764 – Tikrosios putpelės;
 Alectoris Kaup 1829 – Keklikai;
 Perdicula Hodgson 1837 – Džiunglinės putpelės;
 Ophrysia Bonaparte 1856 – Himalajinės kurapkos;
 Pternistis Wagler 1832

Fazaniniai Lietuvoje 

Lietuvoje natūraliai gyvena 6 rūšys, 1 rūšis introdukuota, 2 rūšys auginamos nelaisvėje:
Natūraliai Lietuvoje gyvenančios rūšys:
 Paprastoji jerubė (Tetrastes bonasia)
 Paprastoji žvyrė (Lagopus lagopus); nuo 2003 m. Lietuvos raudonojoje knygoje priskirta prie išnykusių rūšių 0 (Ex) kategorijos.
 Eurazinis tetervinas (Lyrurus tetrix). Rūšis rašyta į Lietuvos raudonąją knygą
 Vakarinis kurtinys (Tetrao urogallus). Rūšis rašyta į Lietuvos raudonąją knygą
 Pilkoji kurapka (Perdix perdix)
 Paprastoji putpelė (Coturnix coturnix). Rūšis rašyta į Lietuvos raudonąją knygą

Introdukuotos Lietuvos gamtoje svetimžemės rūšys:
 Medžiojamasis fazanas (Phasianus colchicus); introdukuota.

Svetimžemės rūšys Lietuvoje auginamos nelaisvėje:
 Paprastasis povas (Pavo cristatus); Pav.
 Bankivinė višta (Gallus gallus);

Naminiai fazaniniai paukščiai Lietuvoje 
 Naminis kalakutas (Meleagris gallopavo domesticus)
 Naminė višta (Gallus gallus domesticus)

Šaltiniai